હિન્દુ સંસ્કૃતિ ભલે મૃતદેહના મલાજાને જાળવવાની વાત કરતી હોય, પણ બીજેપીના દરેક નેતાએ કંઈ હિન્દુસંસ્કૃતિને આત્મસાત કરી ન હોય. નહેરુવીયન કોંગ્રેસને તો હિન્દુસંસ્કૃતિ સાથે સૂતક્નો પણ સંબંધ નથી તેથી તે નહેરુના શત્રુ નંબર વન એવા જીન્નાની કબરને અડવાણી પ્રણામ કરે તો તે તો કાગારોળ કરે જ. નહેરુવીયન કોંગ્રેસના નેતાઓને તો દોડવું હોય અને ઢાળ મળ્યો. તેઓ તો આવો લાગ જતો ન જ કરે. પણ બીજેપીના અમૂક તત્વો પણ સંકુચિત અને અવિકસિત માનસિકતાને કારણે “હું મરું પણ તને રાંડ કરું” એવી નરેન્દ્ર મોદી પરત્વે નીતિ અખત્યાર કરી શકે એમ છે.